**Referat af Teams bestyrelsesmøde i Leder- mellemledersektionen**

**Socialpædagogerne Østjylland**

**Onsdag den 9. december 2020**

Til stede: Gert Landergren Due, Jacob Thiesen, Grete Kold Jørgensen, Vivi Storm Skou, Bitten Tobberup

Afbud fra: Lene Koba, Anne Fynboe Madsen, Tina Naldal

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Evaluering af fælles lederkonference med kreds Midt- og Vestjylland den 9. september**

Det var et godt oplæg fra Lotte Bøgh, lidt blandede oplevelser af om det var praksisnært nok.

**2.2. Digital kongres onsdag den 11. november**

Gert: Det er en mærkelig måde at holde kongres på, men det gik rigtig fint med teknikken og med at få debat om forslagene.

Kongressen besluttede, at vi fortsætter med indsatsen Vi er Socialpædagogerne. Formålet er at få engageret medlemmer, som ikke er så tæt på os, og ikke ønsker de lange seje træk i for eksempel bestyrelser og tillidsvalg i det hele taget.

Der skal satses på konkrete indsatser, hvor medlemmerne kan give os input, f.eks. har vi afholdt et møde med medlemmer fra Psykiatrien, som har givet os indspark til psykiatriplanen. Forbundsnæstformand Verne Pedersen deltog i mødet.

Vi tror, at vi misser nogle ressourcer og viden, hvis vi ikke gør det. Vi har i kredsen flere gange benyttes os af, at kalde på medlemmer, som ikke var tæt på os. F.eks. medlemsworkshoppen, hvor vi fik input til de politiske indsatsområder, som blev besluttet på generalforsamlingen. Og tidligere 30 ambassadører, hvor starten på Vi er Socialpædagogerne opstod.

Vivi: Sidder med i en international gruppe, hvor jeg f.eks. er der for at holde fast i praksis. Spændende måde at arbejde- og bidrage på.

Det andet indsatsområde er Sammen former vi det gode arbejdsmiljø.

Jacob: Jeg kan godt lide titlen. Spørgsmål: Hvor tæt er I på statistikkerne.

Gert: PKA har f.eks. lavet en opgørelse, for 2 - 3 år siden. Gert prøver at finde den, og sender et link ud.

Arbejdsmiljø handler i høj grad om sammenhæng mellem ressource og krav.

Vivi: Tak for en god artikel. Mener at der sker så mange grænseoverskridende handlinger, at medarbejderne på sigt bliver slidt ned.

**2.3. Ledelse i coronatider**

Bitten fortalte om udbrud af smitte på Syddjurs Bo- og aktivitetscenter, og om hvordan de har håndteret situationen.

Gert fortalte om kredsens indsats, når der er udbrud af smitte på vores institutioner. Vi indkalder meget hurtigt til virtuelle medlemsmøder og opfølgningsmøder.

Grete spurgte ind til økonomien, hvordan og hvem betaler for de udgifter, som er forbundet med beredskabsplanerne?

Bitten: Ved ikke hvad det har kostet hos os, men vi har søgt dækning i Syddjurs Kommune.

Jacob: Mener der har været udgifter for i omegnen af 900.000 kr. direkte henført til corona, beredskabsplaner og bemanding. Medarbejderne har i høj grad været fleksible.

Vivi: Det går så hurtigt alt sammen, så vi betaler også hvad det koster.

Gert: I foråret lavede vi fælleserklæringer og lokale aftaler. Men, her i anden bølge er vi ikke indstillet på, at gå på kompromis med arbejdstidsreglerne i samme grad.

Jacob: Vi følger os lidt låst i forhold til at kunne agerer i forhold til de dagbeskæftigede medarbejdere. Der er ingen tvivl om, at folk er ved at være trætte.

**3. Orienteringspunkter**

**3.1. Lederlandsudvalget**

Gert/Jette: Det kommende møde i landslederudvalget handler om temaer til lederkonferencen i 2021.

**4. Eventuelt**

Bestyrelsen er enige om, at vi er de første, som skal vaccineres mod Covid-19 ☺